Rezak Hukanović
Rezak Hukanović (rođen u Sanici 1. decembra 1949) bosanskohercegovački je pisac, pjesnik, recitator i novinar. Uz novinarstvo, povremeno je radio na lokalnom radiju, a do objavljivanja knjige Deseta vrata pakla objavio je šest zbirki pjesama. 1970-ih je postavio svjetski rekord u dužini recitovanja poezije (45 sati, neprekidno i napamet) i ušao u Guinnessovu knjigu rekorda. Na početku rata u Bosni i Hercegovini bio je zarobljen i prebačen u Koncentracijski logor Omarska.. Novembra 1992. bio je oslobođen iz logora, te se zajedno sa suprugom i dva sina privremeno nastanio u Norveškoj. Godine 2000. iz Norveške se vratio u Prijedor i osnovao TV produkciju – NTV 101. Autor je ili koautor tekstova za mnogobrojne pjesme poput "Svako se ponekad nekome vrati" Mahira Paloša i "Mene je učilo vrijeme" Halida Muslimovića.